Správa

1.  ÚVOD

Vláda Slovenskej republiky uložila uznesením č. 755 z 20. augusta 2003 prijatým k návrhu Rozvojového programu priorít verejných prác na roky 2004 až 2006 (ďalej len RPPVP na roky 2004 až 2006) ministrom, predsedom ostatných ústredných orgánov štátnej správy SR, správcom ďalších rozpočtových kapitol vrátane krajských úradov, ktorí sú ústrednými investormi pod bodom
B.3. predkladať ministrovi výstavby a regionálneho rozvoja bilančné správy o stave zabezpečenia a realizácie Rozvojového programu priorít verejných prác na roky 2004 až 2006 za úlohy a zámery vo vlastnej pôsobnosti, s osobitným dôrazom                              na nedostatky ovplyvňujúce jeho plnenie a opatrenia vykonané na ich odstránenie
        vždy do 31.  marca v rokoch 2004 až 2007

         ministrovi výstavby a regionálneho rozvoja pod bodom
B.4.  o stave zabezpečenia a plnení programu predkladať na rokovanie vlády súhrnnú správu v zmysle a s využitím správ podľa bodu B.3. tohto uznesenia
         vždy do 30. júna v rokoch 2004 až 2007.

	RPPVP na roky 2004 až 2006, ku ktorému sa vzťahujú úlohy uznesenia vlády 755/2003, bol zostavený z 225 verejných prác, z toho na začatie v roku 2005 bola programovaná príprava 70 verejných prác s navrhovaným objemom finančných prostriedkov 6 288,7 mil. Sk. 
 
Aktuálny stav predstavuje Rozvojový program priorít verejných prác na roky 2005 až 2007 (ďalej len RPPVP na roky  2005 až 2007) schválený uznesením vlády 769/2004, ktorý obsahuje celkom 253 verejných prác, z toho 97 verejných prác                     s navrhovaným objemom finančných prostriedkov  9 520,0 mil. Sk na začatie v roku 2005.

2. Porovnanie RPPVP na roky 2004 až 2006 - rok začatia 2005 a RPPVP   na roky 2005 až 2007 - rok začatia 2005 - aktuálny rok 

Predkladateľ	RPPVP na roky       2004 až 2006
rok začatia 2005	RPPVP na roky           2005 až 2007
rok začatia 2005 	
  3 Úrad vlády	1 (príprava nepokračuje)	-	
13 Ministerstvo spravodlivosti SR	2 (príprava nepokračuje)	1  (nová)	
14 Národný bezpečnostný úrad	1 	1	
18 Ministerstvo životného prostredia SR  	-	32 (24 nových, 8 pokračuje
       príprava po MP SR)	
20 Ministerstvo školstva SR	-	1 (nová)	
21 Ministerstvo zdravotníctva SR	-	1 (nová)	
24 Ministerstvo kultúry SR	1	2 (1 pokračuje príprava, 
    1 nová)	
27 Ministerstvo pôdohospodárstva SR	39 (8 pokračuje príprava 
     MŽP, 18 nepokračuje, 13 
      na začatie 2006, 2007)	-	
29 Ministerstvo dopravy, pôšt
     a telekomunikácií SR	22 (7 pokračuje príprava, 2
     pokračuje príprava VÚC,
     6 nepokračuje, 
     7 na začatie 2006, 2007)	27 (7 pokračuje príprava,
      20 nových)
	
32 Štatistický úrad	1	1	
69 Bratislavský samosprávny kraj	1 (na začatie 2006, v 2005
    príprava)	-	
70 Banskobystrický samosprávny kraj	1 (nepokračuje príprava)	-	
74 Košický samosprávny kraj	-	25 (nových)	
76 Nitriansky samosprávny kraj	1 (nepokračuje príprava)	5 (nových)	
79 Trnavský samosprávny kraj	-	1 (nová)	
Spolu verejných prác	70	97	

Na základe vyššie uvedeného prehľadu je žiaduce upozorniť na pretrvávajúce nedostatky plánovacieho a investičného procesu stavieb financovaných z verejných zdrojov a s tým súvisiace riziká ich nehospodárneho využitia. Nekoncepčnosť riadenia investičného procesu je dokumentovaná faktom, že na takmer 50% verejných prác z RPPVP na roky 2004 až 2006 s predpokladaným rokom začatia 2005 príprava nepokračuje. Z celkového počtu 97 verejných prác na začatie v roku 2005 podľa aktualizovaného rozvojového programu priorít na rok 2005 je cca 81% nových.  

Napríklad rezortný rozvojový program ministerstva pôdohospodárstva bol po prevzatí kompetencií v oblasti vodohospodárskych stavieb ministerstvom životného prostredia akceptovaný čiastočne. Z pôvodných 39 verejných prác rezort životného prostredia ponechal na začatie v aktuálnom roku 2005 iba 8, pri 13 verejných prácach posunul začatie výstavby na roky 2006 a 2007, ale dodatočne naplánoval začať 24 nových verejných prác.

	Rezort MDPT SR ponechal na začatie v aktuálnom roku 2005 z pôvodných 22 verejných prác 7,  pri 7 došlo k posunutiu začatia výstavby na roky 2006 a 2007, ale dodatočne naplánoval začať 20 nových verejných prác.

Pritom práve podcenenie procesu plánovania verejných investícií je považované        za jednu z príčin spôsobujúcich zvyšovanie rozpočtových nákladov stavieb.

3. Stav zabezpečenia a plnenie programu za aktuálny  rok 2005

	Rozvojový program priorít je zostavovaný každoročne na tri roky, pričom prvý rok je rokom, na ktorý sa pripravuje štátny rozpočet. Nasledujúce dva roky sú databázou projektov         pre ďalšie obdobie. Preto  je súhrnná správa o stave zabezpečenia a plnení programu v tomto roku spracovaná vo vzťahu k aktualizovanému stavu, ktorý predstavuje RPPVP na roky  2005 až 2007 a so zameraním na verejné práce programované na začatie v roku 2005. Súhrnná správa vychádza z bilančných správ ministerstiev, ostatných ústredných orgánov štátnej správy SR a správcov ďalších rozpočtových kapitol (ústredných investorov). 

  Nositeľom úloh vyplývajúcich zo zabezpečovania a plnenia rozvojového programu priorít v roku 2005 je celkom 11 ústredných investorov (údaje v tabuľkách sú v mil. Sk):

Ministerstvo spravodlivosti SR                     
Číslo - názov VP	Program	Predpoklad plnenia	Poznámka	
13 11 6 15 Výstavba ústavu na výkon väzby Bratislava	4,0	0	Nebude začatá	

Do RPPVP 2005 až 2007 bola stavba zaradená s tým, že predkladateľ uviedol stupeň pripravenosti - stavebný zámer 10/04. Podľa údajov v bilančnej správe pre uvedenú akciu v roku 2005 prebieha proces výberu dodávateľa na spracovanie štúdie a stavebného zámeru, finančné krytie nákladov spojených so spracovaním je zahrnuté v rozpise rozpočtu GR Zboru väzenskej a justičnej stráže na rok 2005. Predpoklad začatia stavebných prác bude v roku 2006 resp. 2007.

Národný bezpečnostný úrad
Číslo - názov VP	Program	Predpoklad plnenia	Poznámka	
14 2 6 12 Výstavba špec. pracovísk NBÚ Bratislava	7,5	0	Nebude začatá	

V bilančnej správe predkladateľ uvádza, že s prihliadnutím na možnosti rozpočtovej kapitoly NBÚ v zmysle návrhu rozpočtu verejnej správy na roky 2005 až 2007, schváleného uzn. vlády 963/2004 NBÚ v rámci RPPVP 2006 až 2008 presúva začatie stavby na rok 2006.

Ministerstvo životného prostredia SR
Číslo - názov VP	Program	Predpoklad plnenia	Poznámka	
18 1 4 5 Svidník-Medzianky, prívod vody, Stropkov	    150,0	150,0	Začatie 2005	
18 5 4 5 Zlatá Idka - kanalizácia a ČOV	         13,0	0	Na začatie 2006-2008	
18 6 4 5 Rozhanovce - kanalizácia a ČOV	         14,0	0	Na začatie 2006-2008	
18 8 5 8 Ochrana vodných zdrojov trenčianskeho. reg.	    178,4	178,4	Vydané st. povolenie	
18 21 5 8 Vodné dielo Slatinka na Slatine	     200,0	0	Na začatie 2006	
18 23 5 8 Vážska vodná cesta, I. časť, Komárno	    150,0	-	Nevybilancovaná	
18 35 6 10 Rozšírenie kanalizácie a ČOV Hamuliakovo	           2,0	0	Na začatie 2008-2009	
18 41 5 8 Rekonštrukcia kanalizácie Bratislava II-III	    200,0	0	Na začatie 2007	
18 44 6 9 Prívod vody DN 600 Bratislava - Malacky	         30,0	30,0	Začatie 2005	
18 53 6 9 Riešenie odtok. pomerov v starom koryte, DS	    100,1	0	Na začatie 2007	
18 54 6 9 Vlkanová - Radvaň, protipov. opatr. na Hrone	         21,0	0	Na začatie 2007	
18 55 6 9 Rekonštr. technologických zariadení VD Ružín	         35,0	0	Na začatie 2006	
18 56 6 9 Rekonštrukcia odtok. pomerov Moldavská níž.	           1,0	0	Na začatie 2006	
18 57 6 9 Povodňový dvor Vranov	         18,0	0	Na začatie 2006	
18 58 6 9 Rozšírenie koryta Dunaja na pravom brehu BA	    100,0	0	Na začatie 2007	
18 59 6 9 Bielovce, hať na Ipli	           1,0	0	Na začatie 2006	
18 60 6 9 Zvolen, revitalizácia toku Slatina	         43,4	0	Na začatie 2006	
18 61 5 8 Zásobovanie južnej časti okresu V. Krtíš vodou	    590,0	590,0	Začatie 2005	
18 66 4 5 Intenzifikácia a rozšírenie ČOV Fiľakovo	         35,6	0	Na začatie 2007-2008	
18 67 4 5 Intenzifikácia ČOV Tisovec	         30,2	0	Na začatie 2006-2008	
18 75 4 5 Rozšírenie skupinového vodovodu Terchová	           4,0	  31,3	Začatie 2005	
18 78 5 8 Košice - kanalizácia a ČOV VVS a.s.	     352,0	352,0	Začatie 2005	
18 79 5 8 Horný Zemplín - Humenné, kanalizácia a ČOV	     129,0	129,0	Začatie 2005	
18 80 5 8 Prioritné protipovodňové opatrenia v SR, BA	          25,5	0	Na začatie 2006	
18 81 5 8 Prior. protipov. opatr. BA, St. most- Nový most	          90,0	0	Na začatie 2007	
18 82 5 8 Prior. protipov. opatr. BB, ochrana intr. I. etapa	          25,0	0	Na začatie 2006	
18 83 5 8 Prior. protipov. opatr. Prešov - ochrana intrav.	          15,1	0	Na začatie 2006	
18 84 6 9 Zvýšenie protipov. bezp. toku Malina Malacky	          40,0	0	Na začatie 2006	
18 97 6 9 Protipov. dispečing-monitor. tokov a čist. staníc	  30,0	0	Na začatie 2006	
18 98 4 5 Protipovodňová ochrana Slovenska, prvá etapa	185,4	185,4	Začatie 2005	
18 99 4 5 Protipovod. ochrana Slovenska, druhá etapa	  54,2	54,2	Začatie 2005	
18 10 4 05 Protipovod. ochrana Slovenska, tretia etapa	   50,0	       50,0	Začatie 2005	

	Z predloženej bilančnej správy Ministerstva životného prostredia SR a z návrhu rezortného rozvojového programu na roky 2006 až 2008 bolo zistené, že z 32 verejných prác programovaných na začatie v roku 2005 bolo v tomto roku začatých, resp. je na začatie pripravených 10 verejných prác. Zostávajúcich 21  verejných prácach je predkladateľom navrhovaných na začatie v nasledujúcich rokoch a k verejnej práci Vážska vodná cesta, I. časť, Komárno neboli predkladateľom poskytnuté žiadne údaje. 
	
Ministerstvo výstavby a regionálneho rozvoja SR ako riadiaci orgán Kohézneho fondu disponuje nižšie uvedenými údajmi:

1.	Ochrana vodných zdrojov trenčianskeho regiónu – projekt je uvedený vo vládou SR schválenej Stratégii SR pre KF 2004 - 2006 s predpokladaným predložením EK v januári 2005, doteraz však nebol predložený na MVRR SR. Považujeme preto začiatok projektu v roku 2005 za nepravdepodobný.
2.	Vodné dielo Slatinka na Slatine nespĺňa kritériá na financovanie z KF na roky 2004 -2006, uvedené v Stratégii SR pre KF 2004 - 2006, preto neprichádza do úvahy jeho financovanie z KF v tomto období.
3.	To isté platí pre VP Vážska vodná cesta I. časť, Komárno.
4.	Projekt Rekonštrukcia kanalizácie Bratislava je uvedený v stratégii s predpokladaným predložením EK vo februári 2005, doteraz však nebol predložený, takže možnosť čerpania finančných prostriedkov z KF už v tomto roku je nepravdepodobná.
5.	Zásobovanie južnej časti okresu V. Krtíš vodou – ide o pôvodný ISPA projekt (2002/SK/16/P/PE/012), ktorý predpokladá v roku 2005 čerpanie vo výške 4 705 062 eur.
6.	Košice – kanalizácia a ČOV - ide o pôvodný ISPA projekt (2003/SK/16/P/PE/014), ktorý predpokladá v roku 2005 čerpanie vo výške 3 626 795 eur.
7.	Horný Zemplín – Humenné, kanalizácia a ČOV – ide o pôvodný ISPA projekt (2003/SK/16/P/PE/016), ktorý predpokladá v roku 2005 čerpanie vo výške 3 848 272 eur.
8.	Nasledovné 2 verejné práce týkajúce sa protipovodňových opatrení v Bratislave sú v stratégii SR pre KF uvedené ako projekt Bratislava – protipovodňová ochrana. Tento projekt bol síce 16. júla 2004 zaslaný EK, doteraz však nebolo rozhodnuté o jeho financovaní z KF.
9.	Projekt protipovodňovej ochrany Banskej Bystrice nebol doteraz predložený EK (predpokladané predloženie podľa stratégie 02/2005).
10.	To isté platí pre projekt protipovodňovej ochrany Prešov.

Ministerstvo školstva SR
Číslo - názov VP	Program	Predpoklad plnenia	
20 10 6 11 Výučbové priestory – pavilón AB, Veľký diel, Žilina	50,0	50,0	

V súčasnosti prebieha výberové konanie na zhotoviteľa stavby.

Ministerstvo zdravotníctva SR
Číslo - názov VP	Program	Predpoklad plnenia	
21 5 4 6 VÚSCH, dostavba ústavu Košice	40,0	0	

Podľa bilančnej správy z dôvodu nedostatku zdrojových možností finančné prostriedky na začatie stavby neboli vyčlenené

Ministerstvo kultúry SR
Číslo - názov VP	Program	Predpoklad plnenia	
24 1 6 16 Rekonštrukcia hist. budovy SND BA	24,5	0	
24 2 6 16 Štátna filharmónia Košice	17,4	17,4	

	Príprava týchto verejných prác je podľa predloženej bilančnej správy vo fáze procesu obstarávania. Pri objekte Slovenského národného divadla v Bratislave ide o obstaranie zamerania skutkového stavu a vypracovanie stavebného zámeru. V prípade budovy Štátnej filharmónie v Košiciach  verejné obstarávanie na zhotoviteľa diela „Rekonštrukcia budovy Štátnej filharmónie, Košice“ by malo byť ukončené za ideálnych podmienok v treťom štvrťroku 2005. Počas tohto verejného obstarávania sa budú paralelne zabezpečovať podklady pre stavebné povolenie. Z toho vyplýva, že realizácia tejto verejnej práce by sa mala začať vo štvrtom štvrťroku roku 2005. 
 
Ministerstvo dopravy, pôšt a telekomunikácií SR
Číslo - názov VP	Program	Predpoklad plnenia	Poznámka	
29 2 6 17 D2 Križovatka Stupava - juh	100,0	100,0	Začala príprava	
29 3 6 14 I/51 Trnava, Nitrianska ulica	  70,0	70,0	Začala príprava	
29 4 5 7 Trnava - N M n/V, modernizácia trate, II. časť	     1 309,0	1 309,0	Začala príprava	
29 7 6 17 R4 Košice, Prešovská - Sečovská, III. etapa	   50,0	50,0	Začala príprava	
29 12 6 17 D1 Sverepec - Považská Bystrica, I. etapa	100,0	100,0	Začala príprava	
29 13 6 17 D1 Studenec - Behárovce	150,0	150,0	Začala príprava	
29 17 6 14 I/68 Lipany, preložka cesty	  10,0	10,0	Začala príprava	
29 19 4 4 Peronizácia železničnej stanice Poprad	195,0	195,0	Začala príprava	
29 22 6 17 R4 Svidník, obchvat	100,0	100,0	Začala príprava	
29 29 5 7  D1 Pov. Bystrica západ - Vrtižer 	150,0	150,0	Začala príprava	
29 36 4 4 Elektrifikácia trate Zvolen- Lučenec - Fiľakovo	  65,0	0	Presunuté na 07 až 13	
29 37 4 4 R-1 Žarnovica - Šášovské Podhradie, II. etapa	600,0	600,0	Začala príprava	
29 43 5 7 Modernizácia trate Žilina - Krásno n/ Kysucou	     1 163,0	1 163,0	Začala príprava	
29 44 6 14 Elektrifikácia trate DNV - Marchegg	  10,0	10,0	Začala príprava	
29 49 6 17 D3 Hričovské Podhradie – Žilina, Strážov	200,0	200,0	Začala príprava	
29 59 6 14 I/67 Kráľ - štátna hranica	  40,0	40,0	Začala príprava	
29 60 6 14 I/64 Topoľčany, križovatka	  20,0	20,0	Začala príprava	
29 61 6 14 I/66 BB - križovatka Radvaň	  50,0	50,0	Začala príprava	
29 62 6 14 I/50 Nitrica - križovatka	  30,0	30,0	Začala príprava	
29 63 6 14 I/59 Ružomberok, most - 062	  40,0	40,0	Začala príprava	
29 65 4 4 Žilina Teplička, zriaďovacia stanica	  82,0	82,0	Začala príprava	
29 67 6 17 D2 Lamač - Staré Grunty, II. etapa	  50,0	50,0	Začala príprava	
29 70 6 17 R2 Zvolen, Pustý Hrad - Neresnica, III. stavba	300,0	300,0	Začala príprava	
29 71 6 17 R2 Žiar n/Hronom, obchvat	200,0	200,0	Začala príprava	
29 74 6 17 R1 Beladice - Tekovské Nemce	200,0	200,0	Začala príprava	
29 94 6 14 Bezpečnostné systémy letísk 	  90,0	90,0	Opatrenie 1.3 OPZI	
29 99 6 14 Logistické centrum BA	  15,0	15,0	Začala príprava	

Podľa bilančnej správy, predloženej ministrom dopravy z 27 stavieb programovaných na začatie v roku 2005 nebude z dôvodu nepripravenosti začatá 1 stavba. 

	Ministerstvo výstavby a regionálneho rozvoja SR ako riadiaci orgán Kohézneho fondu disponuje nižšie uvedenými údajmi:
1.	Trnava – N. M. n/V, modernizácia trate, II. časť – projekt dostal 23. 12. 2004 rozhodnutie EK o poskytnutí pomoci z KF. Pre rok 2005 bol počiatočný odhad výdavkov 20 636 000 eur, súčasná prognóza podľa ŽSR na rok 2005 je 639 952 000 Sk.
2.	D1 Považská Bystrica západ – Vrtižer – projekt je v zozname prioritných dopravných projektov zaradených na spolufinancovanie z Kohézneho fondu, ktorý sa nachádza v Stratégii SR pre KF na obdobie 2004 - 2006. 
3.	Modernizácia trate Žilina – Krásno nad Kysucou – projekt je v súlade so stratégiou, žiadosť na financovanie z KF však doteraz nebola predložená na MVRR SR.
4.	D3 Hričovské Podhradie – Žilina Strážov  (KIA projekt). Žiadosť na projekt je vypracovaná. V súčasnosti prebieha v súlade s Interným manuálom procedúr na úrovni riadenia Kohézneho fondu MDPT SR jej kontrola na SORO.

Štatistický úrad
Číslo - názov VP	Program	Predpoklad plnenia	
32 1 6 12 Rekonštrukcia fasády budovy ŠÚ SR BA	80,0	0	

Z bilančnej správy vyplýva, že stavba nebude roku 2005 začatá z dôvodu jej finančného nezabezpečenia.

Košický samosprávny kraj
Číslo - názov VP	Program	Predpoklad plnenia	
74 7 4 5 Regionálna skládka odpadu Helcmanovce	48,0	-	
74 8 4 5 Skládka TKO Rožňava	25,0	-	
74 9 4 5  Vodovod a kanalizácia Kluknava	30,0	-	
74 10 4 5 Kanalizácia a ČOV Spišské Vlachy	25,0	-	
74 11 1 1 Inkubátor. dom-polyfunkč. stavba M/n Bodvou	22,5	22,5	
74 12 4 5 Kanalizácia a ČOV Nacina Ves	25,0	-	
74 13 6 9 Kanalizácia a ČOV Odorín	 8,0	0	
74 14 4 5 Kanal. a ČOV Rudná, Rakovnica, Rožň. Bystré	25,0	-	
74 15 6 9 Vodovod , kanalizácia, ČOV Bohúňovo	  3,0	0	
74 16 6 10 Kanalizácia a ČOV Gemerská Poloma	20,0	0	
74 17 4 5  Vod., kan. a ČOV obcí údol. Kaňapty a Bodvy	       200,0	0	
74 20 6 16 Mestský cintorín Michalovce	  1,0	0	
74 21 4 4 Rekonštr. mosta na ceste III/018186 Kluknava	10,0	-	
74 22 4 4 Prep. cesta medzi III/5356 a II/536 Lieskovany	21,0	-	
74 23 4 4 II/546 - 23 Prakovce, rekonštrukcia mosta	61,0	-	
74 24 4 4 III/018185 Dúbravka - Olšavka, výstavba cesty	20,0	-	
74 25 4 4  II/566 Choňkovce, prieťah	60,0	-	
74 26 4 4 II/547 KE, Alpínka-Jahodná, II.et. Koš. Polian.	  5,0	-	
74 27 4 6 Kultúrno - spoločenské priestory Nálepkovo	20,0	-	
74 30 4 6 Kaštieľ - rekonštrukcia, Markušovce	  2,0	-	
74 31 1 2 Dóm sv. Alžbety - reštaurátorské práce, Košice	  4,0	-	
74 32 4 5 Rekultivácia skládky TKO, KE - Myslava	30,0	-	
74 33 1 1 Technicom Košice	       100,0	-	
74 34 1 1 Podnikateľský inkubátor Michalovce	15,7	-	
74 35 4 6 Gymnáziá a SZŠ - rek. a mod. areálu škôl, KE	50,0	-	

V zmysle bilančnej správy položky s nevyplneným predpokladom plnenia neboli predkladateľom menovite vyhodnotené. Niektoré projekty budú podané v rámci plánovaných výziev v roku 2005, schválené, resp. nachádzajú sa v štádiu hodnotenia alebo sú v zásobníkoch projektov. Stavba vodovody, kanalizácie a ČOV Kaňapta bude realizovaná v rámci programu rezortu MŽP SR na roky 2006 až 2008. Dopravné stavby budú realizované v rámci rozpočtových možností VÚC.

Nitriansky samosprávny kraj
Číslo - názov VP	Program	Predpoklad plnenia	Poznámka	
76 3 4 5 Kanalizácia a ČOV obce Topoľčianky	55,0	55,0		
76 4 4 6 Modernizácia. a rek. obj. areál nemocnice ZM	46,0	46,0		
76 6 4 5 Kanalizácia obce Cabaj - Čápor	25,0	     0	Na začatie v 2006	
76 10 4 5 Kanalizácia obce Bánov	22,8	22,8		
76 11 4 5 Vodovod obce Demandice	20,0	20,0		

V zmysle bilančnej správy sú stavby projekčne a dodávateľsky zabezpečené. Ich realizácia je podmienená kladným vybavením žiadostí na spolufinancovanie.

Trnavský samosprávny kraj 
Číslo - názov VP		Program	Predpoklad plnenia	
79 12 1 2 Aquapark Šintava	45,0	0	

Z bilančnej správy vyplýva, že stavba nie je pripravená v termínoch podľa predpokladu rozvojového programu trnavského kraja, preto nebude roku 2005 začatá.

4.  Závery

•	Podľa návrhu RPPVP bolo v aktuálnom roku 2005 programovaných na začatie 97 verejných prác. Stavby v oblasti dopravy a v oblasti životného prostredia predstavujú takmer 61%.
•	Predpokladá sa plnenie 43 stavieb spolu.
•	Podľa aktualizovaného RPPVP 2005 – 2007 je uvažovaných na začatie v roku 2005 celkom 27 verejných prác rezortu MDPT SR, z toho do tohto rozvojového programu prešlo z RPPVP 2004 – 2006 z roku 2004   6 verejných prác a  z  roku 2005   9 verejných prác. V aktualizovanom programe je 12 nových verejných prác. Na 21 verejných prácach pokračuje príprava, na 4 verejných prácach začne príprava v priebehu roku 2005, na 1 verejnej práci sa nezačala príprava z dôvodu nezabezpečenia finančných prostriedkov a 1 verejná práca „Logistické centrum Bratislava“ sa začala realizovať z vlastných prostriedkov investora Slovenskej pošty a.s. a je predpoklad, že bude dokončená do konca roku 2005.  
•	Z 32 verejných prác programovaných na začatie v roku 2005 Ministerstvom životného prostredia SR je začatých, resp. je na začatie pripravených 10 verejných prác. Zostávajúce verejné práce sú predkladateľom navrhované na začatie v nasledujúcich rokoch.
•	Predložené bilančné správy opätovne potvrdili rozličnosť v chápaní termínu „začatie stavby“. 
V zmysle ustanovení zákona 254/1998 Z. z. o verejných prácach tak rezortný rozvojový program, ako aj rozvojový program kraja zahŕňajú všetky rozvojové verejné práce a ostatné verejné práce v rezorte, resp. kraji v poradí podľa ich dôležitosti navrhované na začatie v nasledujúcom rozpočtovom roku a pripravované na začatie v ďalších dvoch rokoch. Fáza prípravy stavby z pohľadu jej technického zabezpečenia (technickej zrelosti) je ukončená vydaním stavebného povolenia v zmysle § 66 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Nadobudnutím právoplatnosti stavebného povolenia je stavba z hľadiska technického pripravená a môže sa začať. V súlade so zákonom o verejnom obstarávaní sa vyberie zhotoviteľ a nastane fáza uskutočňovania stavby. 
Ministerstvo financií SR stanovilo v prílohe č. 7 uznesenia vlády 963/2004 postup pri začínaní obstarávania stavieb financovaných z kapitálových výdavkov štátneho rozpočtu v roku 2005. Podľa tejto prílohy je správca rozpočtovej kapitoly povinný získať súhlas MF SR, resp. vlády pred začatím obstarávania stavby (tento postup platí niekoľko rokov), pričom slovné spojenie „začatie obstarávania stavby“ nie je bližšie špecifikované. Súhlas sa nevyžaduje len na vypracovanie stavebného zámeru podľa zákona 254/1998 Z. z. o verejných prácach a pri stavbách spolufinancovaných so zdrojmi EÚ. 
V praxi správcovia rozpočtových kapitol stotožňujú pojmy „začatie stavby“ a „začatie obstarávania stavby“. Stavbu považujú za začatú vydaním súhlasu na začatie obstarávania stavby. Pri nesprávnom aplikovaní týchto pojmov správca rozpočtovej kapitoly do času uskutočňovania počíta aj celú dobu prípravy stavby, teda aj čas, keď sa ešte len začínajú čerpať finančné prostriedky na spracovanie potrebnej technickej dokumentácie, čiže  stavba po stránke technickej sa začína ešte len pripravovať (pri veľkých stavbách môže trvať doba prípravy niekoľko rokov). Uskutočňovanie stavby sa však v skutočnosti ešte nemôže začať, pretože stavba nemá právoplatné stavebné povolenie. Dôsledkom takéhoto postupu sa potom zdanlivo predlžuje čas uskutočňovania stavby a zvyšuje rozostavanosť, čo však v skutočnosti nie je pravda.
•   Za príčiny, ovplyvňujúce plnenie RPPVP uvádzané v bilančných správach, a teda aj príčiny nezačatia niektorých verejných prác navrhovaných na začatie v roku 2005 sú predkladateľmi označené najmä nasledujúce:  
- predĺženie majetkovo právnej prípravy verejných prác  z titulu zmeny vyhlášok  týkajúcich sa stanovenia hodnoty majetku, čo má často za následok nutnosť prepracovania znaleckých posudkov,
- neúmerne dlhá doba procesu vydávania územných rozhodnutí,
- potreba obnovovania právoplatnosti rozhodnutí potrebných na začatie verejnej práce, ktorých právoplatnosť uplynula,
- nedostatočný objem pridelených finančných prostriedkov na novozačínané verejné práce zo štátneho rozpočtu,
- proces verejného obstarávania, ktorý je predlžovaný revíznymi postupmi.
       Na základe uvedeného sa javí, že problém podcenenia procesu plánovania verejných investícií naďalej pretrváva.